বিশেষজ্ঞ চিকিৎসক অধ্যাপক ডা. এ কিউ এম সিরাজুল ইসলাম বলেন, মিয়ানমার এমনিতেই এইডসপ্রবণ একটি দেশ। তার ওপর রোহিঙ্গারা হচ্ছে একটি পিছিয়ে পড়া জনগোষ্ঠী। তাদের নেই শিক্ষা, নেই স্বাস্থ্য সচেতনতা। পরিবার পরিকল্পনা সম্পর্কে তারা কিছুই জানে না। তারা যদি ক্যাম্প থেকে সারাদেশে ছড়িয়ে পড়ে তাহলে বাংলাদেশ বড় ধরনের স্বাস্থ্যঝুঁকিতে পড়ে যাবে। শরণার্থী ক্যাম্পে রেখে যত ধরনের মানবিক সহযোগিতা এবং স্বাস্থ্যসেবা দেয়া প্রয়োজন সব দেয়া যাবে। কিন্তু কোনোভাবেই ছড়িয়ে পড়তে দেয়া যাবে না। স্বাস্থ্যঝুঁকিকে জঙ্গিবাদের চেয়েও ভয়ংকর বলে তিনি উল্লেখ করে বলেন, দুই রোগীর পরিবারের সদস্যদের পরীক্ষা করলেও আরো অনেকের এইচআইভি পজিটিভ হওয়ার আশংকা রয়েছে বলে তিনি উল্লেখ করেন।